**Φύλλο Εργασίας**

**Βασικές Έννοιες της Πληροφορικής**

**1η Δραστηριότητα**

*Πειραματιστείτε με τα διαδραστικά περιεχόμενα “Διαδραστική παρουσίαση Βασικές Έννοιες της Πληροφορικής” και “Κύκλος Επεξεργασίας Δεδομένων”.*

Α. Να αναφέρετε δύο παραδείγματα δεδομένων και πληροφοριών που προκύπτουν από αυτά τα δεδομένα, από την καθημερινή ζωή.

Β. Να αναφέρετε δύο παραδείγματα δεδομένων και πληροφοριών που προκύπτουν από αυτά τα δεδομένα, έπειτα από επεξεργασία που γίνεται από ηλεκτρονικό υπολογιστή.

**2η Δραστηριότητα**

*Πειραματιστείτε με τα διαδραστικά περιεχόμενα*  “Ο κύκλος της επεξεργασίας των δεδομένων”, “Δεδομένα - Πληροφορίες”, “Βρες το hotspot” και “Σύρε και Απόθεσε”.

Α. Παρατηρήστε τις εικόνες του διαδραστικού στοιχείου “Δεδομένα - Πληροφορίες” και καταγράψτε τι σκέφτεστε. Στη συνέχεια δείτε τις ετικέτες των εικόνων.

Β. Στη συνέχεια ανοίξτε το διαδραστικό στοιχείο, “Βρες το hotspot” και επιλέξτε τις εικόνες που απεικονίζουν δεδομένα που θα μπορούσαν να παράγουν πληροφορίες που απεικονίζονται στο διαδραστικό στοιχείο. Θα μπορούσαν τα δεδομένα που απεικονίζονται να αποτελούν πληροφορίες σε ένα διαφορετικό πλαίσιο;

Γ. Ανοίξτε το διαδραστικό στοιχείο “Σύρε και Απόθεσε” και απαντήστε στη δραστηριότητα. Μπορείτε να αναφέρετε αντίστοιχα άλλα παραδείγματα όπου η επεξεργασία γίνεται με τη χρήση ηλεκτρονικού υπολογιστή;

**3η Δραστηριότητα**

*Πειραματιστείτε με το διαδραστικό περιεχόμενο “Η αξιοπιστία μιας πληροφορίας”.*

Ένας μαθητής θέλει να υπολογίσει τον μέσο όρο των ψήφων που έλαβε ως υποψήφιος του 15μελούς από το τμήμα α1 και α2 γυμνασίου.

Δεδομένα: Ο αριθμός των ψήφων που έλαβε από το α1 γυμνασίου: 7, Ο αριθμός των ψήφων που έλαβε από το α2 γυμνασίου: 10.

Επεξεργασία: 7 + 10 / 2

Πληροφορία: Ο μέσος όρος των ψήφων ισούται με 12.

Είναι αξιόπιστη η πληροφορία; Τί πρέπει να προσέχουμε κατά την ερμηνεία των πληροφοριών;